
ehadiran ramai wakil rakyat pembangkang 

K Terengganu pada program Himpunan 3MB memberi 

isyarat kepada khalayak, Darul Iman sedang bergerak 
kearah Wilayah Sejahtera. 


Rakyat negeri, Insya Allah akan mengecap suasana aman 

dan makmur, senang dan tenteram serta terpelihara 
daripada bencana, dengan kepimpinan negeri yang 
bertakwa. 


Peningkatan kerjasama diantara tiga negeri di Pantai 
Timur bukan sahaja memberikan kekuatan kepada Islam 
bahkan menjadi benteng kepada orang-orang Melayu. 


Ia akan merealisasikan impian Menteri Besar Dato’ Seri 
Dr. Ahmad Samsuri Mokhtar yang mahukan ketiga-tiga 
negeri terletak di Koridor Timur itu, menjadi negeri terbaik 
di Malaysia. 


“Kita mesti meletakkan fokus kepada kebajikan dan 
kesejahteraan rakyat dalam pentadbiran negeri, seterusnya 
menjadikan negeri-negeri kita kuasai sebagai negeri contoh 
di Malaysia. 


“Fokus utama juga adalah melunaskan janji-janji 
manifesto PRU-14 sebagai bukti komitmen kerajaan negeri 
membangunkan negeri dan menjaga kebajikan rakyat. 


“Pentadbiran negeri di Pantai Timur ini mestilah dijaga 
nilai integriti dalam sebarang urusan pentadbiran bermula 
dari akar umbi hinggalah ke pucuk pimpinan,” ucap beliau 
pada program bersejarah, pada 22 Ogos, 2019. 


Dengan hala tuju yang telah dan akan dibentangkan 

Terengganu Sejahtera 
Tanpa Pembangkang! 


kepada rakyat oleh setiap Pengerusi Jawatankuasa (Exco), 
bakal menjadikannya sebagai negeri “Baldatun Tayyibatun 
Wa Rabbun Ghafur. 


Kerjasama erat 'G to G' antara Persekutuan dan Negeri 
berdasarkan tanggungjawab, berlandaskan perlembagaan, 
akan membantu pertumbuhan pembangunan, membawa 
sinar masa depan yang bergemerlapan. 


Banyak program sempena bulan kemerdekaan disambut 
meriah oleh pelbagai jabatan dan agensi pusat juga negeri 
di merata ceruk, dari pulau-pulau ke daratan, bandar dan 
desa. 


Tidak putus-putus Menteri dan Timbalannya mengunjungi 
'Negeri Cantik, Budaya Menarik yang sememangnya, 
penduduk Terengganu ‘baik-baik’ belaka. 


Hanya bekas rakan dan sahabat yang 'berpaling tadah' 
sahaja, kini menjadi 'duri dalam daging, mencemuh 
kerajaan dengan perkara “picisan, sedang mereka sendiri 
sudah tahu jawapannya. 


Walaupun ada cubaan membawa masuk budaya 'huru 
hara' dan mewujudkan suasana 'kurang sihat' dikalangan 
'rakyat marhaen' dibawah, tidak menjadi kudis dengan 
sikap tenang dan sifat “berlapang dada' pemimpin negeri. 


“Jangan panjangkan (sengketa), kita akan selesaikan 
dengan muafakat dan cara yang terbaik,” ungkap Pengerusi 
Jawatankuasa Pertanian, Asas Tani dan Pembangunan Desa 
Negeri, Dr. Azman Ibrahim. 


Bazali Mohd Noor 


Ketua Pengarang Warta Darul man 

Jawatankuasa Kerajaan Tempatan, Perumahan, Kesihatan dan Alam Sekitar negeri mempunyai tanggungjawab besar dalam 


menentukan kelestarian keperluan asas kehidupan rakyat Terengganu. 

la mencakupi keperluan perumahan, kesihatan yang baik dan alam sekitar yang bersih dan kondusif untuk semua. 

Bagi mengetahui lebih lanjut, Wartawan Warta Darul Iman (WDI) Suhaimi Taib telah mewawancara Pengerusinya Dr Alias 
Razak di pejabatnya di Wisma Darul Iman Kuala Terengganu baru-baru ini. 


Foto: Safwan Syakir 


WDI: Membina rumah rakyat satu tanggungjawab besar 
kerajaan terutama Rumah Mampu Milik (RMM) bagi 
memenuhi keperluan kehidupan mereka yang masih tidak 
mempunyai rumah di negeri Terengganu ketika harga 
rumah di negara ini tinggi melambung. Bagaimana kerajaan 
melaksanakan tugas ini. 


Dr Alias : Kerajaan Terengganu merancang melaksanakan 
Tabung Perumahan Rakyat (TPR) bagi membantu rakyat 
negeri itu memiliki rumah kediaman berikutan lonjakan harga 
rumah di luar kemampuan. 

Seramai 36,000 penduduk Terengganu didapati benar-benar 
memerlukan rumah kediaman dan kebanyakannya terdiri 
daripada anak muda merujuk laporan penilaian yang telah 
dilakukan. 

Ramai yang mahu membeli rumah terutama anak-anak 
muda tetapi tidak melepasi tahap kelayakan untuk pinjaman 
bank. Ini menyebabkan rumah-rumah yang sedia ada 
memerlukan masa yang lama untuk dijual. Disebabkan 
itu, kerajaan berusaha membantu kumpulan sasar untuk 
mendapatkan paling minimum, sebuah rumah dengan tiga 
bilik. 

TPR mampu menjadi medium yang baik untuk membantu 
rakyat Terengganu di luar kumpulan sasar dengan penawaran 
pembiayaan perumahan tanpa riba. 

Tabung ini masih belum dibuka tahun ini kerana kita 
kekurangan dana dan bakal dilaksanakan pada tahun hadapan 


sekiranya keadaan mengizinkan. 

Bagaimanapun, pelaksanaan bantuan perumahan 
untuk golongan sasar tetap diteruskan dengan 
peruntukan yang telah disediakan kerajaan. 

Kerajaan negeri dalam Bajet 2019 memperuntukkan 
sebanyak RM50 juta untuk membina rumah-rumah 
rakyat di bawah Skim Projek Perumahan Terengganu- 
ku Sejahtera (PPTS) dan Rumah Mampu Milik (RMM). 

Sebanyak 20,000 unit rumah akan dibina secara 
berperingkat dan sebanyak 1,074 unit rumah 
terbengkalai akan dibaiki bagi tahun 2019. 

Kita sasarkan pembinaan 5,000 unit rumah setiap 
tahun dan permohonan boleh dilakukan secara dalam 
talian di laman sesawang e-perumahan.terengganu.gov. 
my. 

Jika ada yang kurang mahir untuk membuat 
permohonan, rakyat boleh merujuk dan memohon 
bantuan MPKK dan pusat khidmat DUN (Dewan 
Undangan Negeri) dalam kawasan mereka. 


WDI : Apakah projek RMM yang sedang dalam 
perancangan dan yang dalam peringkat perlaksanaan 
kerajaan Terengganu sekarang. 


Dr Alias : Antara projek dalam jangkaan pelaksanaan 
kerajaan ialah Projek Perumahan Tempinis Jabi 
yang diberi nama RMM Tempinis, Besut berjumlah 





100 unit di atas tanah berkeluasan 9.5 ekar dengan 
anggaran kos RM13 juta. 

Seunit RMM itu berharga RM68,000 dengan keluasan 
tapak 1,300 kaki persegi (65 x 20 kaki), mengandungi 
tiga bilik tidur, dua bilik air, masing-masing satu ruang 
tamu dan dapur. 

Projek ini dijangka akan dimulakan bulan Disember 
ini dan dijangka siap Disember tahun 2021. 

Di samping itu kerajaan juga akan melaksanakan 
Projek Rumah Pangsa Mampu Milik (RPMM) Tok 
Jembal Kuala Nerus yang akan dibina oleh syarikat 
kontraktor, CCP Builders Sdn Bhd dan dijangka siap 
pada 23 Mei 2021 dengan anggaran kos RM13.6 juta. 

Pecah tanah telah disempurnakan oleh Menteri Besar 
Dato' Seri Dr Ahmad Samsuri Mokhtar pada 24 Julai 
lepas. 

Projek Perumahan RMM Tajin, Kuala Berang, 

Hulu Terengganu dijangka menelan belanja RM30 
juta dengan keluasan tapak 24.41 ekar. Projek ini 
mempunyai 250 unit rumah berkeluasan tapak 1,400 
kaki persegi (70 x 20 kaki) seunit. 

Ia mempunyai kapasiti tiga bilik tidur, dua bilik air, 
masing-masing satu ruang tamu dan dapur. 

Projek ini dikendalikan oleh anak syarikat kerajaan 
negeri GPQ Sdn. Bhd. dan dijangka siap 22 Jun 2021. 
Projek RPMM juga dirancang akan dilaksanakan 
di Gong Chengal Kemasek Kemaman tahun depan, 
dikenali sebagai Projek RPMM Gong Chengal II 
Kemasek dengan anggaran kos RM26 juta. 


WDI : Bagaimana kerajaan memastikan kebersihan 
Bandaraya Kuala Terengganu dan pekan-pekan serta 
kawasan taman perumahan di seluruh daerah dijaga 
dengan baik. 


Dr Alias : Majlis Bandaraya Kuala Terengganu (MBKT) 
menyediakan perkhidmatan sewaan tong sampah 
RORO melibatkan 13 lokasi “hotspot pembuangan 
sampah di sekitar Kuala Terengganu dan Kuala Nerus. 
Begitu juga di seluruh daerah kerajaan berusaha 
memastikan majlis daerah memainkan peranan 
menjaga kebersihan di kawasan masing-masing bagi 
menyahut seruan kerajaan menjadikan Terengganu 
sebuah negeri bersih, budaya menarik dan orangnya 
baik-baik. 


WDI : Apa saranan kerajaan supaya rakyat Terengganu 
mempunyai kesedaran yang tinggi terhadap menjaga 
kebersihan di tempat awam. 


Dr Alias: Saranan kepada rakyat negeri Terengganu 
berdasarkan data-data kebersihan berkenaan, mereka 
perlu fokus terhadap penjagaan kebersihan di kawasan 
pelancongan dan kebersihan masjid, surau dan tempat 
awam. 

Kerja-kerja pembersihan di tempat awam seperti 
taman rekreasi, pantai-pantai utama tumpuan 
pengunjung, pulau-pulau peranginan, dan hentian bas 
telah dijalankan oleh kontraktor pembersihan Pihak 
Berkuasa Tempatan (PBT) merangkumi kerja kutipan 
sisa pepejal, penyapuan, pemotongan rumput dan 
pembersihan longkang. 

Selain itu, antara inisiatif lain yang telah dilakukan 
oleh PBT ialah dengan mewujudkan Zon Sifar Sampah, 
di mana beberapa tempat “hotspot di kawasan 
tumpuan orang awam telah diwartakan sebagai 
tempat larangan membuang sampah dan tindakan 
penguatkuasaan akan diambil kepada mereka yang 
ingkar mematuhi peraturan yang ditetapkan dengan 
kaedah pengeluaran notis kompaun. 

Disamping itu, pemantauan dan rondaan pegawai 


di lapangan juga sentiasa dilakukan, bertujuan untuk 
memastikan kerja-kerja yang dijalankan oleh pihak kontraktor 
PBT di kawasan tumpuan orang awam menepati kehendak 
kerajaan bagi melihat kebersihan sentiasa dalam keadaan 
terkawal dan bebas daripada sampah sarap. 


WDI : Bagaimana pula perjalanan Kad Sejahtera sebagaimana 
dijanjikan dalam manifesto pilihan raya. 


Dr Alias : Kerajaan Negeri telah membuat pelancaran 
(Softlaunch) pada pertengahan Julai lalu. Dan pada 26 ogos 
yang lalu kad tersebut mula diserahkan kepada penerima 
(ketua isi rumah) yang terpilih melalui sistem E-Kasih. 

Kad ini mempunyai nilai RM500 untuk tempoh setahun. 
Had penggunaan adalah RM7O untuk sekali transaksi. Kad ini 
boleh diguna pakai di klinik-klinik swasta terpilih di seluruh 
Terengganu. Terdapat 22 klinik swasta yang menyertai 
program ini. 


WDI: Apa pula perkembangan mengenai Bayaran Percuma 
Wad Kelas Tiga di Hospital Kerajaan di negeri Terengganu. 


Dr Alias : Projek ini masih lagi dalam perundingan dengan 
pihak Jabatan Kesihatan Negeri Terengganu (JKNT) untuk 
mendapat kaedah yang paling sesuai pelaksanaannya iaitu 
kaedah ‘Menang Menang’ (Win Win Situations) 


WDI : Penduduk kawasan Paka Dungun sering mengadu 
terhidu bau busuk sepanjang masa dari sebuah kilang 

di kawasan tersebut. Apa tindakan kerajaan untuk 
menyelesaikan masalah tersebut. 


Dr Alias : Jabatan Alam Sekitar (JAS) Terengganu telahpun 
mengeluarkan Notis Arahan mengarahkan pihak premis 
CJ Bio Malaysia Sdn Bhd (CJ Bio), sebuah syarikat yang 
mempunyai kilang di Paka yang didakwa mengeluarkan 
bau busuk itu supaya membaiki dan menambahbaik sistem 
kawalan pencemaran udara. 

Pihak CJ Bio telah mengemukakan pelan jangka pendek dan 
jangka panjang untuk mengatasi masalah bau dan sedang 
melaksanakan pelan tersebut. 

JAS telah memantau setiap minggu kerja-kerja pembaikan 
yang sedang dilakukan. 

JAS Terengganu juga sedang mengambil tindakan 
perundangan bagi kesalahan di bawah Akta Kualiti Alam 
Sekeliling (AKAS) 1974. 


























SYARAI 


PERMOHONAN KELAYAKAN 


A Pemohon atau pasangan merupakan rakyat 
Terengganu yang menetap dalam negeri 


Terengganu. 


21 tahun keatas, bagi pemohon yang berumur 
melebihi 50 tahun boleh dipertimbangkan 
dengan syarat mempunyai jaminan bayaran 
daripada ahli keluarga. (Ahli keluarga ditakrifkan 
daripada anak / adik beradik kandung). 

"Rumah Mampu Milik 

ІВММ) 

"Rumah Pangsa Mampu Milik 
(RPMM) 

“Projek Perumahan Rakyat 
(PPR) 


TERENGGANU DARUL IMAN 


Pemohon dan pasangan belum pernah 
memiliki rumah. 





Pemohon dan pasangan tidak pernah 
menerima tanah anugerah kediaman 
daripada pihak kerajaan. 


CARA 


MEMOHON 





Pendaftaran online Log masuk ke akaun 
rad 
: С: 
ленню 
Гоц | 
г IA | Bagi pemohon dan pasangan dari penjawat 
Pura | awam, hanya yang bergred 1 hingga 22 
с >| a _ Login | sahaja layak memohon 
c - | 
сти "P s пасини dan Isteri kedua / ketiga / keempat layak 
е 2 klik Hantar) dipertimbangkan sekiranya mempunyai 
с - * pendapatan bulanan tidak melebihi RM 


2,500 sebulan. 

о о 


= = Penerima hanya layak memiliki RMM / RPMM 

Hus ajaran sekali sahaja dan sekiranya rumah tersebut 
dijual (selepas sekatan moratorium), penerima 
tidak layak lagi membuat permohonan kedua 
dan seterusnya. 

Pasaran Global 


Oleh: Irsyadi Abu Bakar | Foto: Tengku Syamim/Arkib 


ERTIMA Terengganu Sdn Bhd (PERTIMA) mengorak 
Ра memasarkan produknya secara lebih agresif 

bagi menjadi peneraju utama dalam sektor pembuatan 
produk makanan dalam tin. 


Pengurus Besarnya, Syed Mohd Asdi Tuan Ngah berkata, 
jenama PERTIMA akan diperkenalkan di serata dunia 
termasuk ke Jepun untuk mendukung hab industri halal 
negara. 


“Sebagai “brand yang telah bertapak sejak 1972, produk- 
produk PERTIMA kukuh di pasaran domestik dan boleh 
didapati di pasaraya besar dan gedung jualan borong di 
seluruh negara. 


“Lebih membanggakan, PERTIMA pernah dilantik oleh 
kerajaan Malaysia sebagai pembekal tunggal sardin untuk 
semua agensi kerajaan di seluruh Semenanjung Malaysia 
selama lebih 20 tahun,” katanya ketika diwawancara di 
pejabat PERTIMA di Kawasan Perindustrian Chendering, 
baru-baru ini. 


Menurut Syed, visi syarikatnya adalah untuk menjadi 
peneraju utama sektor pembuatan produk makanan halal 
bermutu tinggi. 


“Kami juga berusaha mempelbagaikan segmen pasaran, 
menyediakan pasukan kerja yang mantap dalam bidang 
pengeluaran, penyelidikan dan pembangunan (R&D) serta 
kawalan kualiti dan pemasaran. 


“PERTIMA juga adalah peneraju pengeluar makanan 

dalam tin di Terengganu dan telah membuktikan bahawa ia 
adalah pengeluar produk dalam tin yang berkualiti tinggi di 
pasaran,” jelasnya. 


Tambah beliau, PERTIMA adalah anak syarikat penuh, 
100 peratus modal saham, Perbadanan Memajukan Iktisad 
Negeri Terengganu (PMINT). 


Katanya, syarikat tersebut telah diperbadankan pada 28 
Mac 1972 dibawah Akta Syarikat 1965 masih mengekalkan 
prestasi keseluruhan yang baik, setelah hampir 50 tahun 
ditubuhkan. 


“Kilang kami mempunyai peralatan lengkap di mana 
kami memberi jaminan dapat membekalkan pelbagai jenis 
produk makanan dalam tin yang bermutu seperti ikan 
dalam kuah tomato (sardin), Kari Ayam, Kari Kambing, 
Sambal Bilis, Kari Lembu, Kuah Laksa Terengganu Kuah 
Sate dan sebagainya. 


“Kemudahan terbaik ini juga membolehkan PERTIMA 
menawarkan khidmat kontrak pengetinan kepada pihak 
yang berminat,” ujarnya. 


Jelas beliau, produk yang berasaskan teras baharu 
‘Terunggul Sejak 1972 yang diperkenalkan bagi 
mengukuhkan teras sedia ada iaitu “Yakin Halal dan Suci, 
Syed sebagai peneraju pimpinan PERTIMA yakin syarikat 
berkenaan mampu menghasilkan lonjakan prestasi yang 
menguntungkan pada masa akan datang. 

Oleh: Mastura Jamal Din | Foto: Tengku Syamim 





idak dinafikan,Terengganu antara negeri yang memiliki pulau indah 
termasuk Pulau Perhentian yang terletak kira-kira 10.8 batu nautika 
atau 20 kilometer(km) ke timur laut Kuala Besut. 


Ia memiliki beberapa gugusan kepulauan iaitu Perhentian Besar, Perhentian 
Kecil, Pulau Susu Dara dan lain-lain sekitarnya. 


Masih tidak tercemar di perairan yang indah dan Perhentian adalah antara a aa X o xe. X 
pulau tercantik di Semenanjung Malaysia. a Meta Ww WE. nan 


Perhentian terkenal dengan pantai berpasir putih bersih, air yang jernih ме m 
dan kaya dengan terumbu karang disamping hutan yang “masih dara. a 


P 


Terdapat hanya sebuah kawasan penempatan seluas 9.87 hektar di bawah 
Program Penyusunan Semula (PPS) kampung nelayan tradisional iaitu di 
kampung Pasir Hantu. 


Kira-kira 1,300 orang tinggal di situ dengan hampir 80 peratus terlibat 
dengan sektor pelancongan, 20 peratus di sektor awam dan perniagaan 
runcit. 


Pulau Perhentian adalah pilihan yang ideal bagi percutian santai keluarga, 
dikelilingi kehijauan pepohon, dengan trek pengembaraan, pasti menggamit 
hati peminat flora dan fauna. 


Suasana ‘menakjubkan’ membuatkan Pulau Perhentian sebuah 
syurga percutian yang tidak boleh dilepaskan, malah para pelancong 
menggambarkannya umpama ‘pintu gerbang ke dunia lain’. 


Pulau yang masyhur dengan kepelbagaian Marin menjadi salah satu Taman 
Laut Negara dikunjungi ramai. 


Antara pusat peranginan terkenal adalah Perhentian Island Resort (PIR) 
yang diuruskan oleh Majlis Daerah Besut. 


Terdapat pelbagai tarikan di pusat percutian itu termasuk laluan jungle 
trekking’ dibawah hutan berkanopi, kelawar buah yang besar, dan murai liar. 


Selain itu, aktiviti seperti berkayak, perkhemahan, sukaneka dan melihat 
penyu bertelur, boleh diatur oleh PIR. 


Pengunjung juga boleh menikmati aktiviti ‘snorkeling’ atau selaman skuba 
untuk melihat hidupan laut terutamanya di Pantai Tiga Ruang, Teluk Dalam, а 
Tanjung Tukas Laut, Teluk Kerma dan di kawasan perairan antara Pulau 
Perhentian Kecil dan Pulau Perhentian Besar. 





Terdapat kira-kira 50 spesies batu karang, tersusun cantik di perairan 
Perhentian yang menjadi tarikan pelancong tempatan dan antarabangsa. 

ewujudan Kenyir Elephant Conservation Village 

(KECV) bukan sekadar menjadi pusat perlindungan 

ajah di Terengganu, sebaliknya ia merupakan 

langkah penyelesaian kepada konflik antara manusia dan 
haiwan berkenaan. 


Pengurusnya, Ang Ching Yang berkata, pusat tersebut 
menawarkan tarikan yang nyata berbeza berbanding 
tempat lain. 


“Di sini kami menawarkan kepada pengunjung lebih 
daripada sekadar melihat gajah, tetapi mereka berpeluang 
mengenali dan memahami mamalia berkenaan. 


“Pengunjung boleh melihat sendiri gajah hidup dalam 
habitat asalnya serta dapat belajar bagaimana rutin harian 
gajah-gajah ini,” katanya kepada Urus Setia Penerangan 
Darul Iman (UPDI), ketika dikunjungi di santuari berkenaan. 


Beliau yang lebih mesra dipanggil Yang menyatakan, 
terdapat sebanyak 18 ekor gajah berusia antara lima hingga 
40 tahun, di mana hampir separuh daripadanya berumur 
bawah 10 tahun. 


Gajah-gajah tersebut kebanyakan diperolehi Jabatan 
Perlindungan Hidupan Liar dan Taman Negara 
(PERHILITAN) Terengganu samada yang dijumpai menjadi 
mangsa pemburu, kemalangan ataupun yang ‘memasuki’ 
kawasan penduduk. 


Haiwan berkenaan kemudiannya diserahkan kepada KECV 
untuk dipulihkan sebelum dilepaskan dalam kawasan 
santuari seluas 256 hektar itu. 


“Perlu diingat, kami di sini bukan melatih, sebaliknya 

Oleh: Irsyadi Abu Bakar | Foto: Syaiful Mustafa 


menjaga gajah-gajah yang ada sesuai habitatnya. Malah, 
kami menyediakan ruang untuk mereka hidup dalam 
habitat sebenar dengan pembangunan struktur kemudahan 
yang sesuai tanpa mengganggu 'mereka. 


“Sebenarnya, rata-rata gajah yang ditangkap memerlukan 
masa sehingga dua tahun untuk pulih. Ada antara mereka 
trauma melihat manusia kerana ibu atau induk mereka 
menjadi mangsa pemburu haram,” jelasnya. 


Menurutnya, setelah pulih barulah gajah-gajah itu 
diberikan peluang berinteraksi dengan manusia. 


“Melalui interaksi ini, pengunjung akan lebih memahami 
habitat dan personaliti ‘Raja’ di rimba ini. 


“Jadi, untuk tujuan pendidikan, pihak KECV menyediakan 
pembentangan praktikal kepada pengunjung. Para penjaga 
bersama ‘anak’ mereka akan menunjukkan cara-cara gajah 
menghadapi rutin harian dan menyelesaikan masalah 
secara semulajadi,’ jelasnya. 


Beliau turut menasihatkan masyarakat supaya memahami 
haiwan tersebut kerana ia biasanya tidak akan mengganggu 
manusia secara sengaja. 


“Pada tahun 2018, World Wide Fund for Nature (WWF) 
merekodkan sebanyak 35,000 ekor gajah mati pada tahun 
tersebut dengan 70% akibat gading dicuri pemburu haram, 
20% konflik dengan manusia dan 10% kemalangan. 


“Jadi, kami amat berterima kasih kepada pengunjung yang 
telah ke sini menyokong kami. Bayaran yang anda berikan 
sebenarnya telah membantu kehidupan ‘lebih baik’ gajah- 
gajah ini,” Katanya. 

TERAP NILAI ISLAM 


DALAM SETIAP 


PEKERJAAN 


Oleh: Husaif Mamat | Foto: Solahuddin al-Idrus 


enjawat awam perlu sentiasa 
menerapkan nilai Islam dalam 
sebarang pekerjaan agar ia 


mendapat keberkatan dan keredhaan 
Allah. 


Setiausaha Kerajaan Negeri yang 
baharu, Dato' Mohd. Zahari Md. 
Azahar berkata, ia selaras dengan 
hasrat kerajaan untuk menjadikan 
Terengganu sebagai sebuah negeri 
yang “Maju, Berkat dan Sejahtera 
dalam segenap aspek. 


Jelasnya, pengemasan kualiti Islam 

itu dalam setiap gerak kerja akan 
memantapkan nilai perkhidmatan 
sekali gus menjamin hasil yang 
cemerlang untuk rakyat dan negeri. 


“Laksanakan setiap tugasan dengan 





penuh amanah, dan jadikan prinsip 
berkenaan sebagai arah tuju kita 
sebagai kakitangan kerajaan. 


“Memandangkan majoriti rakyat 
negeri ini Melayu dan beragama 
Islam, nilai-nilai Islam seperti 
amanah, dedikasi, berdisiplin, 
berilmu, bertanggungjawab, tekun 
dan lain-lain lagi sepatutnya menjadi 
panduan semasa kita bekerja,” ujar 
beliau. 


Mengulas lanjut beliau menegaskan, 
antara nilai islam yang penting 
bagi setiap kakitangan awam ialah 
pembudayaan ilmu. 


Justeru katanya, setiap penjawat 
awam mesti menjadikan bahan 
bacaan seperti buku sebagai rakan 

karib bagi menghidupkan kembali 
budaya tersebut. 


“Budaya membaca mampu 
melahirkan pekerja yang berilmu 
tinggi dan ia akan menambahkan lagi 
kualiti setiap pekerja. 


“Kempen Membaca dan Wakaf 
Buku yang dilaksanakan melalui 
Unit Korporat Pejabat Setiausaha 
Kerajaan Negeri adalah inisiatif untuk 
menggalakkan orang ramai sentiasa 
membaca. 


“Satu sudut membaca dan rak khas 
wakaf buku diwujudkan di lobi Wisma 
Darul Iman bagi menjayakan hasrat 
tersebut,” ujar beliau. 





TINGKAT KESEJAHTERAAN RAKYAT, 


KUKUS AMAD 


Oleh: Husaif Mamat | Foto: Syaiful Mustafa 


hli Parlimen Kuala Terengganu, Ahmad Amzad 
Hashim meletakkan agenda kesejahteraan rakyat 
ebagai fokus utamanya yang perlu dilaksanakan. 


Beliau berkata, antara aspek yang ditekankan bermula 
tahun lalu ialah keselamatan serta keselesaan masyarakat 
pelbagai Kaum dan agama. 


Jelasnya, bagi mencapai hasrat itu pelbagai langkah telah 
diambil termasuk mengadakan kerjasama dengan Polis 
Diraja Malaysia (PDRM), Yayasan Pencegahan Jenayah 
Malaysia (MCPF), Majlis Agama Islam dan Adat Melayu 
Terengganu (MAIDAM) serta Jabatan Kebajikan Masyarakat 
(JKM). 


“Di peringkat pentadbiran Kuala Terengganu pula, 
kami telah mewujudkan satu jawatankuasa daerah yang 
mengumpulkan semua wakil rakyat bagi membincangkan 
segala masalah sosial (jenayah), kemiskinan, ekonomi dan 
sebagainya. 


“Antara perkara lain yang turut dibincangkan ialah isu 
kemiskinan (bandar), perparitan, dan kebersihan yang 
menimbulkan ketidakselesaan pada penduduk,” ujar beliau 
ketika ditemubual di pejabatnya. 


Beliau turut berharap agar hasil perbincangan serta 
bantuan semua pihak, indeks jenayah mampu dikurangkan. 


“Terutamanya kes pecah rumah dan kecurian motosikal 
yang dilaporkan meningkat 12 peratus dalam enam bulan 









Di peringkat pentadbiran 
Kuala Terengganu pula, 
kami telah mewujudkan satu 
jawatankuasa daerah yang 
mengumpulkan semua wakil 
rakyat bagi membincangkan 
segala masalah sosial 
(jenayah), kemiskinan, 
ekonomi dan sebagainya. 





pertama tahun ini. 


“Kita boleh tafsirkan bandar raya ini akan menjadi sebuah 
tempat yang selamat, contohnya apabila kita mampu 
membanteras gejala rempit yang suatu masa dahulu 
menjadi barah dalam masyarakat,” katanya. 


Majlis Pengurusan Komuniti Kampung (MPKK), menurut 
Amzad, akan menjadi penghubung kepada MAIDAM 
dan JKM bagi menyelesaikan masalah kemiskinan yang 
menyumbang kepada kegelisahan rakyat. 


“MPPK menjadi mata pihak pentadbiran dalam 
menyalurkan maklumat dan melakukan tindak balas 
(respon) dengan cepat bagi membela golongan miskin,” 
tambah beliau. 


Mengulas tentang masalah kebersihan, beliau menegaskan 
faktor berkenaan turut menjadi punca wujudnya suasana 
tidak selesa dalam kalangan masyarakat. 


“Berikutan itu, kita telah jalankan kempen “Terengganuku 
Bersih, dan hasilnya telah muncul kesedaran baharu, 
masyarakat mula cakna dan sensitif tentang kebersihan 
dengan membuat aduan kepada pihak bertanggungjawab. 


“Di peringkat kerajaan pula, saya berharap agar 
penguatkuasaan (denda) dapat dilaksanakan dengan lebih 
tegas di samping elemen pendidikan terus berjalan seiring 
bermula dari peringkat awal (pra-sekolah); tegas beliau. 

10 DESTINASI TERBAIK: 
IKON PELANCONGAN 


Oleh: Suriati Ali | Foto: Tengku Syamim 


epuluh destinasi menarik dan terbaik di negeri ini 

digelar sebagai ikon pelancongan sebagai usaha 

meningkatkan jumlah kedatangan pelancongan 
tempatan dan luar negara. 


Ikon pelancongan itu termasuk Taman Tamadun Islam; 
Muzium Negeri; Pulau Perhentian; Pulau Redang; Jambatan 
Angkat; Tasik Kenyir; Pantai Batu Buruk; Pasar Besar Kedai 
Payang; Masjid Tengku Tengah Zaharah dan Kampung Cina. 


Pengerusi Jawatankuasa Pelancongan, Kebudayaan dan 
Teknologi Maklumat, Ariffin Deraman, berkata destinasi 
tersebut wajar digelar demikian kerana daya tarikannya 
menjadi pemangkin kepada peningkatan jumlah pelancong 
pada setiap tahun. 


Katanya, kehadiran pelancong yang ramai bukan saja 
mampu merangsangkan ekonomi negeri dan menarik 
minat pelabur, malah meningkatkan taraf hidup penduduk 
terutama yang membabitkan diri dalam perniagaan. 


"Apa yang membanggakan apabila tiba musim cuti sekolah 

atau umum, peniaga keropok lekor, pengusaha kain batik 
dan songket bagaikan tidak menang tangan melayan 
pelanggan. 


“Saya menyarankan kepada semua peniaga terutama 
pengusaha makanan supaya tidak mengambil kesempatan 
terhadap kedatangan pelancong dengan mengenakan harga 
yang tidak munasabah, katanya. 


Ariffin turut memberitahu, sikap ingin untung sekejap 
ini, bukan saja merugikan diri sendiri malah membabitkan 
imej Terengganu. 


"Apabila pelancong mengeluh mengenai harga makanan 
mahal, mereka bukan saja tidak mengunjungi restoran itu 
lagi malah akan menjaja topik kepada rakan atau saudara 
lain. 


"Pelancong juga akan naik bosan untuk mengunjungi 

Terengganu, sekaligus membantutkan usaha kerajaan 
negeri yang tidak jemu-jemu menghebahkan tentang 
keindahan negeri ini, katanya. 














Dakwah Secara Berhemah 


Oleh: Noraini Jusoh | Foto: Syaiful Mustafa/ Syakirin 


pabila membincangkan soal 

dakwah, ia adalah suatu 

proses menyampaikan atau 
menjemput masyarakat untuk 
mengenali Islam dengan lebih dekat. 


Usaha mengajak ke arah makruf 
dan mencegah kemungkaran perlu 
dilakukan ibarat menarik rambut 
dalam tepung. 


Pengerusi Jawatankuasa 
Pembangunan Insan, Dakwah dan 
Penerangan negeri, Mohd Nor 
Hamzah berkata, pendekatan lebih 
berkesan harus ditekankan kerana 
ada yang masih baharu dengan usaha 
murni ini. 


Katanya, kerajaan negeri meletakkan 
keutamaan dalam menggunakan 
seluruh medium dakwah sehingga 
sampai ke segenap lapisan 


masyarakat. 


“Kita akan semarakkan dakwah 
lebih kepada mendidik rakyat dengan 
menggunakan pendekatan yang tidak 
terlalu agresif selaras dengan hasrat 
kerajaan negeri yang telah meletakkan 
asas untuk memperluaskan medan 
dakwah secara berhemah. 


“Kerajaan negeri berusaha untuk 
memperkasakan seluruh agensi 
dakwah dan pendakwah-pendakwah 
di negeri ini termasuk penubuhan 
Akademi Didik Ulama Amilin 
Terengganu (DUAT) sebagai medan 
mengumpulkan para pendakwah 
daripada agensi kerajaan, Badan 
Bukan Kerajaan (NGO) dan individu. 


“Ianya turut bertujuan untuk 
menyatukan pendakwah supaya 
mereka boleh bertindak dan bergerak 

bagi menjayakan semua program dan 
aktiviti dakwah di peringkat negeri 
ini," ujarnya. 


Katanya, dalam usaha melebarkan 
sayap dakwah pelbagai pendekatan 
lain turut digunakan antaranya 
dakwah jalanan yang menggunakan 
tenaga sukarela untuk menyebarkan 
risalah tertentu kepada golongan 
sasaran. 


"Malah, kita turut menyemarakkan 
daurah ilmu dengan menjemput 
pakar dan ulama dari seluruh dunia 
untuk memperkasakan usaha dakwah 
ini. 


"Kita juga menggerakkan medan 
ilmu dengan penyampaian kuliah- 
kuliah agama setiap Jumaat hampir 
di keseluruhan daerah negeri ini,” 
ujarnya. 

Oleh: Mastura Jamal Din | Foto: Hidayah Azlin 


r. Azman Ibrahim mula 
mengatur langkah sebagai 
pemimpin yang membawa 


suara rakyat dengan satu kata-kata 
azimat iaitu kecil bagi orang lain, besar 
bagi rakyat Jabi. 


Beliau memikul amanah selepas 
diberi mandat sebagai wakil rakyat 
bagi Dewan Undangan Negeri (DUN) 
Jabi pada Pilihanraya Umum ke 14. 


Pelbagai rancangan diatur demi 
kebajikan dan kepentingan penduduk 
berkait dengan kemudahan asas 
dalam tempoh lebih kurang setahun 
dua bulan usia kerajaan baharu 
Terengganu. 


Katanya, mungkin ia satu fasiliti 
yang mudah tapi membawa makna 
sebaliknya kepada orang kampung 
yang melihat dan mengalaminya. 


Beliau bertindak segera 
menyelesaikan aduan dan rintihan 
orang ramai supaya setiap projek 
yang dilaksanakan benar-benar boleh 
dimanfaatkan oleh mereka yang 
memerlukan. 


“Yang pertama, rintihan 15 keluarga di 
Kampung Jebak Puyoh yang terpaksa 
melalui jalan becak, berdebu dan 
berselut sejak lebih 40 tahun akhirnya 
telah diletakkan noktah dengan 
pembinaan jalan kampung sepanjang 
1.6 km, 


“Ia bukanlah lebuh raya enam lorong, 
terlalu besar maknanya bagi warga 
kampung itu untuk menghubungkan 
mereka dengan dunia luar. 


“Yang kedua, penduduk mengimpikan 
wujudnya khidmat bank барі 
kemudahan kewangan mereka. Untuk 
mendapatkan kemudahan mesin ATM 
pun mereka perlu ke Bandar Jerteh 
sejauh kira-kira 15 km. 


“Setelah melalui beberapa siri 
perbincangan, pada 17 Julai 2019, 
Agro Bank telah menyempurnakan 
pemasangan mesin ATM bertempat 
di Stesen Caltex Jabi,” jelasnya ketika 
dihubungi. 


Selain itu menurutnya, melalui 
Program Perumahan Terengganu 
Sejahtera (PPTS) Dun Jabi telah dan 
sedang membaik pulih sebanyak 
80 buah rumah dan membina baru 

empat buah rumah penduduk kurang 
berkemampuan. 


“Ditambah lagi dengan 20 buahrumah 
yang dibaiki dibawah peruntukan 
ProjekKecil Pembangunan menjadikan 
100 buah rumah penduduk diperbaiki 
di Dun Jabi bagi tahun 2019,” ujar 
beliau. 


Tambah beliau, kepentingan orang 
muda juga tidak pernah dipinggirkan 
lebih-lebih lagi dalam soal tempat 
tinggal kerana ia merupakan antara isu 
besar bagi mereka. 


“Banyak sekolah rendah di Jabi 
mengalami penurunan bilangan 
murid yang sangat ketara lantaran 
penghijrahan keluar anak-anak muda, 
memberikan kesan langsung kepada 
sektor ekonomi setempat.. 


“Oleh sebab itu, kita rancang 
menyediakan beratus-ratus lot Skim 
Khas Rancangan Tanah Berkelompok 
(RTB) untuk tapak rumah sedang 
dalam proses untuk diagihkan bagi 
membina kediaman di sini,” ujarnya. 


Katanya, tanah pertanian dan 
padang ragut dan tapak rumah bagi 


generasi kedua Felda Selasih, sedang 
diusahakan. 


Dr Azman yang juga Pengerusi 
Jawatankuasa Pertanian, Industri 
Asas Tani dan Pembangunan Desa 
negeri, juga berkata isu bekalan air 
luar bandar antara fokus beliau di Jabi. 


“Tak benar data sebelum ini yang 
menyatakan bahawa kesemua rakyat 
Terengganu sudah mendapat bekalan 
air bersih. Memang kita akui, ia 
memerlukan kos yang besar tetapi 
bukan bermakna kita tak boleh buat 
secara berperingkat. 


“Tanggungjawab kita kena usaha cari 
dana dan mohon peruntukan supaya 
masalah ini boleh diatasi. Sedang 
berjalan sekarang, kerja-kerja bekalan 
air ke kawasan belakang Pasar Renek,” 
katanya 


Beliau juga menekankan kepada 
semua Majlis Pengurusan Komuniti 
Kampung (MPKK) supaya setiap 
masalah, musibah dan apa saja aduan 
rakyat diberikan respon atau tindak 
balas segera kerana hak rakyat untuk 
mendapatkan bantuan kebajikan mesti 
disampaikan. 





Oleh / Foto: Solahuddin al-Idrus 


epelbagai etnik, agama dan 

K warna kulit penduduk kawasan 
ewan Undangan Negeri (DUN) 
Bandar tidak harus menjadi halangan 


untuk mereka menjalani kehidupan 
yang harmoni. 


Ahli Dewan Undangan Negeri (ADUN) 
Bandar, Ustaz Ahmad Shah Mohamed 
berkata Islam menyeru agar manusia 
meletakkan sesuatu pada tempat yang 
sewajarnya dan memberikan hak 
kepada yang berhak. 


“Saya mengharapkan Bandar menjadi 
satu tempat yang mana rakyat dan 
masyarakat dapat berada di dalam 
suasana yang harmoni dan sejahtera 
diantara masyarakat Islam dan bukan 
Islam disamping itu mereka dapat 
hidup dalam udara dan sistem yang 
berteraskan sistem Islam.” 


“Saya mahu melihat masyarakat kita 
dekat dengan Islam. Kita menyusun 
proses penerangan, kuliah, dialog 
dan forum termasuk kita adakan 
karnival yang boleh dedahkan pada 
masyarakat,” ujarnya. 


Beliau yang juga terkenal dikalangan 
masyarakat sebagai “Ustaz Mad, adalah 
seorang pemimpin yang mudah 
didekati dan amat prihatin serta giat 
memperjuangkan nasib komuniti 
setempat. 


Katanya, DUN tersebut yang terletak 
dalam bandaraya Kuala Terengganu 
adalah menjadi fokus rakyat negara 
ini. 


“Bandar menjadi tumpuan baik dari 
orang Terengganu sendiri mahupun 
orang luar dari Terengganu. 


“Jadi kita perlu ada kerjasama banyak 
pihak untuk memastikan masyarakat 
kita mengamalkan nilai-nilai murni 
supaya agenda Islam terlaksana” 
jelasnya. 


Oleh itu beliau ingin merealisasikan 
komuniti bandar yang sejahtera, 
sesuai dengan tema kerajaan negeri, 
“Maju, Berkat dan Sejahtera. 


“Saya berhasrat untuk melihat 
masyarakat kita apabila keluar dari 
rumah menggunakan pakaian yang 
menutup aurat dan kalau yang bukan 
Islam mereka menggunakan pakaian 
yang sopan yang tidak terlalu terdedah. 


“Proses ini memakan masa dan 
perlu ada pendekatan yang berhemah. 
Sebagaisebuah kerajaan kitanak rakyat 
bersama kita dalam melaksanakan 
agenda Islam,” tegas beliau. 


Menurutnya, kaedah beliau 
menyelesaikan isu-isu berkaitan 
dalam DUN tersebut adalah dengan 





Ustaz.Madmahullahirkan _. 
Komuniti Bandar yang. harmoni 


mendahulukan perkara yang lebih 
penting. 


“Apa yang perlu dan sudah menjadi 
kepentingan yang “doruri, kita akan 
segerakan adapun masalah yang boleh 
kita tangguh kerana ada yang lebih 
perlu disegerakan, kita akan tangguh 
dan dahulukan yang lebih penting “ 


“Bandar hampir tak tumpah seperti 

DUN lain. Kita masih mempunyai 
rakyat yang berada dibawah paras 
kemiskinan yang perlu dibantu 
termasuk juga prasarana jalan dan 
longkang, “ kata beliau. 


Oleh itu, beliau telah mengenal pasti 
tempat-tempat dan masalah berkaitan 
serta meneliti setiap penyelesaian 
yang akan diambil tindakan. 


Sebagai ADUN yang telah dipilih oleh 
rakyat, Ustaz Mad telah memberikan 
perkhidmatan untuk semua rakyat 
tanpa mengira latar belakang kaum 
dan agama. 


“Mereka yang perlu dibantu, kita akan 
bantu. Saya melihat perkara ni adalah 
satu kewajipan”, tegasnya. 

1) Dato' Seri Dr. Ahmad Samsuri Mokhtar (Dua kanan) bersama Menteri Hal Ehwal Ekonomi, Dato' Seri Mohamed Azmin 
Ali (Dua kiri) bergambar kenangan sebelum sesi libat urus bersama kerajaan negeri Terengganu di Wisma Darul Iman. 
2) Anak-anak kecil yang kelihatan gembira dapat mengibarkan Jalur Gemilang di Pantai Batu Burok. 

3) Orang ramai tidak melepaskan peluang menikmati pelbagai jenis buah-buahan tempatan ketika Pesta Makan 
Buah-Buahan di Dusun Nukleus Pelong, Kampung Pelong, Setiu. 

4) Seorang peserta Nite Ride mencuri tumpuan apabila menggunakan basikal lama pada Program Nite Ride sempena 
ulang tahun ke-20 Bank Muamalat Malaysia Berhad (BMMB). 

5) Para peserta bergambar kenangan bersama Jalur Gemilang ketika berada di puncak bukit pada Program Kabak 
Bukit Jalan Lasok sempena bulan kemerdekaan di Bukit Putat Manir, Kuala Terengganu. 

6) Yasmin Ayesha binti Mohamed @ Md Nor, 23 (Kiri) dan Nor Eisya Shabila binti Ismail, 21 teruja melihat buah durian 
yang bersaiz besar ketika Majlis Pelancaran Jualan Durian Day (jualan anak beranak) dan Hari Bertemu Pelanggan di 
Perkarangan Pejabat Fama Negeri Terengganu. 

7) Sebahagian kakitangan Fama menunjukkan kuih berasaskan durian pada Majlis Pelancaran Jualan Durian Day 
(jualan anak beranak) dan Hari Bertemu Pelanggan di Perkarangan Pejabat Fama Negeri Terengganu. 

8) Dato' Seri Dr Ahmad Samsuri Mokhtar bersama Yang Dipertua Dewan Undangan Negeri Terengganu, Yahaya Ali 
(kanan) dan YB Ariffin Deraman (kiri) melaungkan 'Merdeka!' semasa program Ambang Merdeka yang berlangsung di 
Dataran Shah Bandar. 

9) Ustaz Azhar Idrus (kanan ) dan Ustaz Kamaruzaman Abdullah ( kiri ) berceloteh pada program sembang santai di 
pentas HIMPUN di Stadium Gong Badak. 

10) Sebahagian peserta program HIMPUN yang menyertai konvoi. 

1) Menteri Besar Terengganu bersama Menteri Besar Kelantan Dato' Bentara Kanan Haji Ahmad Yakob (duduk kiri) dan 
Menteri Besar Pahang YAB Dato' Sri Wan Rosdy Bin Wan Ismail (duduk kanan) melambai tangan semasa program 
Himpunan 3 menteri besar yang diadakan di Kompleks Sukan Stadium Tertutup Gong Badak. 

12) 3 Menteri Besar Pantai Timur bersama pasukan konvoi untuk ke Stadium Tertutup Gong Badak. 

13) YB Ustaz Sulaiman Sulong (tengah) yang segak bertanjak sempena sempena Majlis Penutup Karnival Pantai 2019 di 
Pantai Batu Burok. 

RESEPI TURUN TEMURUN 


Oleh: Mastura Jamal Din | Foto: Syaiful Mustafa 


Kuih ini sangat unik dan enak rasanya. Namun, 
sukar dijumpai atau dihasilkan oleh masyarakat 
hari ini. Kuih ini terkenal di kalangan masyarakat 
dulu-dulu tapi semakin pupus kerana tidak 
ada generasi yang ingin mewarisinya atau 
memperkenalkannya kembali. 


500 gm ubi keledek - 
buang kulit dan potong 


Era Tamanan a сш 2—-=—————.————2——————— man e А 8 


1. Ubi keledek direbus hingga empuk 


кесі! dan dilenyek. 


2950 gram tepung gandum 
2 sudu besar tepung 


2. Di dalam periuk, masukkan gula ke 
dalam santan dan kacau hingga larut. 


kastard 

290 gram gula 

790 ml santan 

3 biji telur 

2 helai daun pandan 

3 — 4 sudu minyak masak 
Pewarna kuning 

Secubit garam 





3. Kemudian, masukkan tepung kastard, 

telur dan tepung gandum sedikit demi [== 
sedikit sehingga habis. Kacau sebati. 

4. Titiskan pewarna kuning. 

о. Masukkan ubi yang telah dilenyek, 

daun pandan dan garam ke dalam 

santan tadi. Masak adunan dengan api 
sederhana. 

ô. Apabila adunan agak pekat, 

masukkan minyak dan masak hingga 

adunan boleh digentel dan tidak = 
melekat di tangan. = 

Pendekkan Cuti “Sakit, Berkhidmat 





Untuk Rakyat 


Oleh / Foto: Ezani Razali 


Dewan Undangan Negeri (ADUN) Chukai Hanafiah 

Mat, memendekkan 'cuti sakitnya dan kembali 
bertugas, selepas hampir dua bulan menjalani pembedahan 
pemindahan buah pinggang. 


D emi memberikan khidmat terbaik kepada rakyat, Ahli 


Hanafiah yang juga Pengerusi Jawatankuasa Kebajikan, 
Pembangunan Wanita dan Keluarga & Perpaduan Nasional 
negeri menjalani pembedahan pemindahan buah pinggang 
kanan di China pada 31 Julai lalu dan doktor memberikan 
cuti sakit kepada beliau sehingga 30 Oktober ini. 


Hanafiah berkata, keadaan kesihatannya bertambah baik 
dan beliau dalam proses untuk pulih sepenuhnya. 


“Alhamdulillah, keadaan saya semakin pulih,” katanya 
ketika ditemui pada perasmian 916 Larian Perpaduan Hari 
Malaysia 2019 di Sebelah Hardware Joo Hin S/B, Chukai, di 
sini baru-baru ini. 


Seramai 250 peserta dari dalam dan luar Terengganu 
memeriahkan larian yang dianjurkan Dewan Himpunan 
Tionghua Kemaman sempena sambutan Hari Malaysia 
tersebut. 


Hanafiah, 59, juga bersyukur kerana bukan sahaja tempoh 
pembedahan beliau singkat, malah proses pemulihan juga 





agak cepat berbanding pesakit buah pinggang yang lain. 


Menurutnya, pembedahan pemindahan buah pinggang 
kanannya hanya mengambil masa selama dua jam 
berbanding kelazimannya selama empat jam. 


Katanya lagi, beliau juga ditempatkan di Unit Rawatan 
Rapi (ICU) tidak sampai sehari dan kemudian dipindahkan 
ke wad biasa selama 14 hari sebelum dibenarkan keluar 
hospital. 


“Saya yakin urusan pembedahan dan rawatan saya 
dipermudahkan sepanjang berada di China berkat doa 
rakyat kerana seluruh surau, masjid dan sekolah pondok di 
Kemaman buat solat hajat sebelum sayajalani pembedahan. 
Terimakasih kepada semuayang mendoakan saya,” katanya. 


Selain itu katanya, aktiviti di peringkat Dewan Undangan 
Negeri (DUN) juga berjalan seperti biasa. 


Ia melibatkan pemberian sumbangan kepada fakir miskin, 
ziarah orang sakit, ziarah kematian, pelaksanaan program 
belia dan sebagainya. 

SENI/ BUDAYA 


Oleh: Rohayati Ripin | Foto: Tengku Syamim 


an Manang Wan Awang sudah bertenun songket 
lebih daripada 40 tahun, mewarisi seni tradisional 
daripada ibu dan neneknya. 


Beliau sangat mahir dalam profesionnya dan sangat 
optimis. Industri itu semakin maju, walaupun terdapat 
banyak persaingan. 


“Saya rasa ja semakin berkembang walaupun kita bersaing 
hebat dengan songket-songket import daripada India, 
Pakistan dan luar negara. 


“Selagi masih ada peminat di Malaysia ini, peningkatan 
penggunaan songket memang tak berubah,” ujar beliau, 
yakin. 


Menurutnya, produk kain samping lelaki dan perempuan 
sut pengantin dan sut pakaian lelaki menjadi saingan sengit 
di pasaran. 


“Selainnya macam sut pengantin, sut pakaian lelaki, sut 
limar untuk pengantin biasanya dan juga macam produk- 
produk yang kita pelbagaikan. 


“Selain pakaian kita buat (menghasilkan produk) dalam 
bentuk ‘runner (alas meja), kusyen, hiasan dinding, itu pun 
masih ada permintaanlah terutamanya hiasan dalaman,” 
jelas beliau. 


Oleh itu kata beliau, lapan proses dilalui bagi menghasilkan 
selembar kain songket yang siap. 


Katanya, proses bermula dengan melerai benang yang 
telah kering, kemudian menganing untuk menentukan 
ukuran panjang yang hendak dimuatkan pada alat tenun. 


“Benang yang telah dianing, digulung kemudian 
menyampak, menghubung, mengarak, menyolek dan 
menyongket dan akhir sekali adalah menenun, jelas beliau. 


Sementara itu kata beliau, pelbagai motif songket yang 
popular seperti, Corak Tabor yang tak penuh songketnya, 
Corak Bunga Penuh yang dikenali dengan Kain Teluk 
Berangkai untuk pakaian pengantin dan raja-raja. 


Selain itu tambahnya, tema yang dihasilkan di bengkelnya 
juga, termasuk Pohon Berbunga Kerawang yang 

bersumberkan alam semulajadi, Pagar Istana dan corak “| 
berunsur haiwan. 


“Motif bergantung atas permintaan dan permintaan tinggi Wi 
mengikut trend semasa. Kita buat jenis Teluk Berantai 
tetapi disulami dengan pelbagai warna warni bukan sahaja 
benang emas tapi perak juga serta benang “matelik', 


“Warna warni (kain songket) biru, merah, hijau dan kuning 
mendapat permintaan (tinggi). Harga bergantung bawah 
daripada RM1000 keatas mengikut harga semasa,” katanya. 


Justeru itu, beliau berharap rakyat Malaysia memilih 
songket tempatan berbanding yang diimport. 


“Utamakan produk tempatan walaupun harga yang dijual 
sama. Ramai orang tertipu terutamanya di Pasar Besar 
Kedai Payang. 


“70% produk import (dan hanya) 30x produk tempatan 
(yang dijual oleh peniaga) bukan pengeluar (songket); 
tegas beliau, yang boleh dianggap sebagai “Otai' songket 
Terengganu. 


Beliau juga berharap, pihak yang bertanggungjawab dapat 
menjalankan usaha berterusan, memberi kesedaran kepada 
orang ramai tentang kebaikan songket Terengganu. 


“Orang ramai (perlu) sedar dan kena tahu (perkara 
sebenar) yang telah di war-warkan oleh Perbadanan 
Kraftangan Malaysia tentang songket import dan tempatan. 
ada perbezaan, 


“Selagi orang Melayu ada, songket takkan pupus (dan) 
selagi ada adat Istiadat Melayu, dan sistem beraja, 
pengunaan songket (akan berterusan) di Malaysia,” tambah 
Wan Manang. 





Ini Bukan Gambar Tok Ku Paloh 


Oleh: Irsyadi Abu Bakar | Foto: Solahuddin al-Idrus 


“Bukan, ini bukan gambarnya,” 
tenang Syed Abdullah Syed Agil atau 
lebih dikenali sebagai Ayah Ku, salah 
seorang waris kepada ulama terkenal 
negeri Terengganu, Tok Ku Paloh 
menafikan gambar yang ditunjukkan 
penulis kepadanya. 


Jelasnya, tiada satu pun gambar 
yang tersiar di media sosial mahupun 
yang tersimpan dalam penulisan atau 
khazanah negeri berkenaan ulama itu 
adalah susuk moyangnya. 


“Bahkan, kami sekeluarga juga tidak 
ada gambarnya walau sekeping dan 
hal itu mungkin ada hikmahnya yang 
tersendiri,” katanya ketika ditemui di 
kediamannya di Kuala Terengganu. 


Menurutnya, Tok Ku Paloh atau 
nama sebenarnya Engku Sayyid Abdul 
Rahman bin Sayyid Muhammad 
bin Sayyid Zainal Abidin al-Aidrus, 
merupakan penasihat kepada Sultan 
Zainal Abidin III dan turut mendapat 
gelaran Syaikh Al-Islam. 


Dilahirkan di Cabang Tiga (kawasan 
berdekatan Masjid Tok Ku) pada tahun 
1236H/1817M, Tok Paloh hidup dalam 
zaman pemerintahan lapan orang 
sultan dan memiliki pengaruh kuat 
semasa era Sultan Zainal Abidin III. 


“Bapanya, Sayyid Muhammad bin 
Zainal Abidin Hussain bin Mustafa al- 
Aidarus yang digelar sebagai Tok Ku 
Tuan Besar merupakan ulama besar 
di zamannya adalah tunjang, kepada 
kematangan Tok Ku Paloh dalam 








pelbagai ilmu selain guru-gurunya 
yang lain seperti Syeikh Wan Abdullah 
bin Muhammad Amin al-Fathani atau 
Tok Syeikh Duyung, Sayyid Ahmad bin 
Zaini Dahlan dan Syaikh Muhammad 
bin Sulaiman Hasbullah al-Makki,” 
katanya. 


Sebagai waris generasi ke-3 tokoh 
berkenaan, Ayah Ku menceritakan, 
walaupun tidak bergelar pendekar, 
moyangnya itu juga merupakan tokoh 
pejuang yang tidak pernah gentar 


pejuang yang tidak pernah gentar 
menentang penjajah. 


“Ramai yang tidak tahu, semasa 
pahlawan-pahlawan Pahang iaitu 
Datuk Bahaman, Tok Gajah dan Mat 
Kilau hampir-hampir menyerah diri 
setelah mengalami tekanan kerajaan 
ketika menentang British dalam 
Perang Pahang(1894), mereka datang 
berlindung dan berguru dengan Tok 
Ku di Paloh ini. 


“Walaupun tidak mengangkat senjata, 

perlindungan dan ilmu beliau kepada 
para pejuang tersebut memberikan 
semangat baharu untuk mereka 
meningkatkan penentangan kepada 
penjajah,” katanya. 


Tambahnya, Tok Ku Paloh sendiri 
amat digeruni penjajah. Terdapat 
beberapa kisah terkenal berkaitannya 
seperti “kerusi melekat" di punggung 
pegawai British serta peristiwa kapal 
perang British senget apabila tokoh itu 
menyengetkan serbannya. 


Kisah tersebut menjadi sebutan 
zaman-berzaman rakyat Terengganu 
apabila membicarakan ulama 
berkenaan. Hanya selepas hampir dua 
tahun Tok Ku Paloh meninggal dunia 
(1917) barulah penjajah Bristish berani 
mencampuri urusan kerajaan negeri 
Terengganu iaitu tepat pada 24 Mei 
1919. 





RENGGANU 

Oleh: Husaif Mamat | Foto: Tengku Syamim 


erajaan negeri merekodkan seramai 1,136 anak muda 
dalam Walimatul Urus Perdana yang diadakan secara 
percuma sejak Mei tahun lalu. 


Menteri Besar, Dato' Seri Dr Ahmad Samsuri Mokhtar 
berkata, mereka terdiri daripada 89 pasangan dari daerah 
Kuala Terengganu diikuti Kuala Nerus, 81 pasangan, Besut 
77 pasangan, Dungun 76 pasangan, Marang 73 pasangan, 
Kemaman 65 pasangan, Hulu Terengganu 59 pasangan, dan 
Setiu 48 pasangan. 


Jelasnya, program di bawah kelolaan Yayasan 
Pembangunan Keluarga Terengganu (YPKT) itu bertujuan 
membantu serta memudahkan pasangan di negeri ini 
mendirikan rumah tangga memandangkan bebanan kos 
meraikan perkahwinan yang semakin meningkat. 


Hasilnya, menurut beliau, wang simpanan setiap pasangan 
boleh digunakan untuk perbelanjaan keluarga selepas 
majlis perkahwinan sekali gus mampu mengurangkan 
bebanan hidup yang ditanggung mereka. 


“Inisiatif ini adalah bertujuan untuk memberi kemudahan 
kepada rakyat Terengganu yang belum berumah tangga 
terutamanya kepada anak-anak muda atas pelbagai 
kekangan yang mereka hadapi ini. 


“Setiap pasangan ditaja membabitkan set pakaian 
pengantin, jamuan, cenderamata untuk tetamu dan 

beberapa keperluan pernikahan lain,” katanya kepada 
pemberita selepas menyempurnakan Majlis Walimatulurus 
2019 Peringkat Parlimen Setiu. 


Mengulas lanjut, Ahmad Samsuri berkata, berikutan 
permohonan yang begitu tinggi daripada masyarakat 
terutamanya para belia lepasan unversiti tahun ini, kerajaan 
akan mengadakan program tersebut sekali lagi menjelang 
hujung November nanti. 


Katanya, permohonan untuk menyertai perkahwinan 
perdana yang sentiasa bertambah itu menyebabkan 
kerajaan terpaksa menerokai inisiatif baharu. 


“Selepas ini kita akan adakan lagi, kita menjangkakan 
sebelum berakhir tahun ini, penghujung tahun ini, 
sememangnya ia sangat mendapat sambutan. 


“Kita akan buka balik permohonan nanti, dan daripada 
senarai nama itu, kita akan buat lagi program seperti ini, 
insya-Allah,” tambah beliau. 


Untuk rekod, sepanjang tahun 2018 hingga 2019, program 
tersebut telah berjaya dilaksanakan sebanyak tiga kali. 


Program tahunan di bawah kelolaan Yayasan Pembangunan 
Keluarga Terengganu (YPKT) itu merekodkan Kuala 
Terengganu sebagai daerah yang mempunyai bilangan 
peserta tertinggi dengan 89 pasangan. 





Oleh: Noraini Jusoh | Foto: Syaiful Mustafa 


ijak berdepan apa jua masalah 
В Fatimah Omar, 57, 

tetap ceria dan tersenyum ketika 
berhadapan dengan masyarakat. 


Walaupun adakalanya terpalit duka 
dan kesukaran bagi dirinya, yang 
bergelar isteri wakil rakyat. 


Menjadi antara isteri Yang Berhormat 
‘paling senior menyebabkan isteri 
Ahli Dewan Undangan Negeri (ADUN) 
Bukit Tunggal Dr Alias Razak itu 
sentiasa menjadi rujukan dan tempat 
berkongsi cerita di kalangan isteri 
wakil rakyat yang lain. 


Apatah lagi suaminya merupakan 
pemimpin kanan yang menggalas 
amanah sebagai Pengerusi 
Jawatankuasa Kerajaan Tempatan, 
Perumahan, Kesihatan dan Alam 
Sekitar Negeri. 


Beliau yang selesa dengan panggilan 
Kak An berpegang dengan 
perumpamaan isteri pemimpin bagai 
“ikan dalam akuarium. 


Setiap tindak tanduknya menjadi 
perhatian dan sering berpesan kepada 
ahli-ahli Persatuan Isteri Wakil Rakyat 


dan Isteri Bekas Wakil Rakyat PAS 
Terengganu (Khairunnisa?) agar 
pandai membawa diri. 


Tanggal 31 Mac 1983 menjadi detik 
bersejarah dalam hidup anak jati Bukit 
Tunggal itu apabila sah bergelar isteri 
Dr Alias. 


Katanya, ia adalah bagi memberi 
sepenuh tumpuan menguruskan 
keluarga tercinta. 


“Selepas habis belajar, apabila 
membuat keputusan untuk berkahwin 
Kak Ani terus jadi suri rumah 
sepenuh masa dan tidak sempat untuk 
berkecimpung dalam alam pekerjaan. 


“Selain menguruskan makan minum 
suami serta anak-anak dan urusan 
rumah yang lain, pada masa terluang 
Kak Ani suka berkebun termasuk 
menanam bunga serta sayur-sayuran.,” 
ujarnya. 


Selain itu, menternak arnab dan 
gubahan bunga juga merupakan hobi 
kegemaran Kak Ani, ibu kepada 11 
cahaya mata yang berusia antara 36 
hingga 15 tahun. 





Walaupun tidak terlibat secara 
langsung dalam politik, namun beliau 
aktif menabur bakti dalam komuniti 
sejak di Menara Gading lagi. 


“Kak Ani telah terlibat dengan 
aktiviti kemasyarakatan dan sosial 
ketika menuntut di universiti lagi, 
dan memandang Dr. Alias juga orang 
lama dalam politik, ianya memberi 
kelebihan kepada Kak Ani membantu 
masyarakat memerlukan termasuk 
menerusi program ziarah dan 
sebagainya. 


“Pada masa yang sama, Kak Ani 
juga sentiasa menemani suami 
turun padang bertemu mata dengan 
penduduk sekitar dan majlis yang 
memerlukan kehadiran isteri kepada 
Yang Berhormat sebagai penghargaan 
kepada masyarakat,” jelasnya. 


Justeru, tidah hairanlah dengan 
pengalaman lebih 30 tahun beliau 
seperti “kakak kepada ahli-ahli 
Khairunnisa; ditambah dengan 
perwatakannya yang mudah didekati 
selain tidak lokek untuk berkongsi 
ilmu. 

Oleh: Irsyadi Abu Bakar | Foto: Tengku Syamim 


eluruh rakyat Malaysia masih segar dari meraikan 
Gia Kemerdekaan ke-62 negara yang disambut 

saban tahun. Namun, tidak ramai yang benar-benar 
mengerti makna sebuah kemerdekaan dan kebebasan yang 
diperjuangkan nenek moyang kita selama hampir 500 
tahun lalu. 


Negara merupakan anugerah daripada Allah SWT kepada 
sesuatu bangsa atau umat. Perlu kita sedari, keamanan, 
keselesaan dinikmati yang dikecapi hari ini, perlu sentiasa 
disyukuri dan dipelihara dengan sebaiknya. 


Kewujudan sesuatu bangsa dan tamadun terletak pada 
kesungguhan dan kecintaan anggotanya untuk membangun 
dan mensejahterakan kehidupan berpandukan wahyu Ilahi 
dan sunnah Rasulullah SAW. 


Sebaliknya, kaum yang cenderung melakukan kerosakan 
dalam erti kata melanggar perintah, hukum serta larangan 
Allah SWT dan Rasul-Nya akan membawa mudarat kepada 
negaranya sebagaimana yang dialami oleh kaum Aad, kaum 
Tsamud dan kaum Nabi Lut. 


Allah SWT telah mengingatkan manusia melalui Surah 
al-Baqarah, ayat ke-122 yang bermaksud: “Dan apabila 
dikatakan kepada mereka; janganlah kamu membuat 
bencana dan kerosakan di muka bumi, mereka menjawab: 
sesungguhnya kami orang yang hanya membuat kebaikan. 
Ketahuilah! Bahawa sesungguhnya mereka itulah orang 
yang sebenarnya membuat bencana dan kerosakan, tetapi 
mereka tidak menyedarinya.” 


Kecintaan kita pada negara perlu dibuktikan dengan 


tindakan yang positif dan konsisten. Orang yang mencintai 
negara akan selalu menjaganya dari sebarang ancaman dan 

kerosakan. 


Hakikatnya, setiap manusia itu memiliki kecintaan 
kepada tanah airnya sehingga dia berasa aman menetap di 
dalamnya dan selalu merindukannya apabila jauh darinya, 
malah mempertahankannya ketika diserang dan berasa 
marah ketika negaranya dicela. 


Dengan kata lain, mencintai tanah air itu sudah menjadi 
tabiat asal manusia. 


Rasulullah SAW sendiri pernah menzahirkan kecintaannya 
kepada Mekah sebagai tempat kelahirannya. Hal ini dapat 
dilihat dalam sebuah hadis daripada Ibnu Abbas RA yang 
bermaksud: 

“Dari Ibnu Abbas RA beliau berkata, Rasulullah SAW 
bersabda, ‘Alangkah baiknya engkau sebagai sebuah negeri, 
dan engkau merupakan negeri yang paling aku cintai. 
Seandainya kaumku tidak mengusirku dari engkau, nescaya 
aku tidak tinggal di negeri selainmu” (Hadis riwayat Ibnu 
Hibban). 


Berdasarkan tindakan Baginda itu, jelas memberi 
kesimpulan bahawa mencintai negara merupakan suatu 
sifat semula jadi yang ada dalam diri manusia dan ia 
dianjurkan dalam Islam. 


Sesungguhnya bumi yang dipijak ini ialah tanah tumpah 
darah kita. Di sinilah perlunya kita memelihara keamanan 
untuk hidup penuh kedamaian. 


Pada masa sama, kita turut bertanggungjawab menjaga 
kesucian agama dan kedaulatan negara daripada sebarang 
anasir keganasan, kezaliman mahupun penindasan. 

|| и ү, 1. Peserta hendaklah mengisi semua 


jawapan. 
| 2. Penyertaan dibuka kepada semua 

ш "ро EE Шш Pejabat Urus setia Penerangan 

m m и Darul Iman (UPDI) atau emelkan 

m gambar jawapan ke 


SYARAT DAN TERMA PENYERTAAN 


3. Jawapan boleh dihantar ke 


rakyat Terengganu 
m silangkataupdiegmail.com beserta 
nama, nombor telefon dan alamat. 
|| р 4. Jawapan paling awal dihantar 
akan didahulukan 
[| 5.Tarikh tutup penyertaan adalah 
pada 31 Oktober 2019 


6.Penyertaan yang tidak memenuhi 
syarat tidak akan dipertimbangkan 





3. Aktiviti mencandat Sotong biasanya rancak pada 
MELINTANG bulan Mei hingga 
resp —— P 4. adalah manifesto yang telah ditunaikan 
Air regun yang paling UnggidLAsia Tenggara, oleh Kerajaan Terengganu untuk belia dan 
8. Dato' Seri Abdul Hadi Awang merupakan Menteri beliawanis Terengganu 
Besar Terengganu yang ke ? ‚. 
6. Terengganu FC Il muncul sebagai juara Piala 
10. Tempat pembuatan/pembaikian kapal di —.... pada tahun 2018 selepas menewaskan 
Terengganu. UKM FC. 
11. Warna latar hitam pada bendera Terengganu 7. Pada 5 Mei 1998, Sultan Mizan telah dimasyhurkan 
bermaksud ? sebagai — Terengganu. 
14. Nama. — diberikan kepada tempat ini 9. Air terjun yang terkenal di Tasik Kenyir ialah Air 
kerana keputihan pasir pantainya yang terjun ? 
seolah-olah himpunan kapas. | 
IE D. Jusoh adalah bekas pemain terengganu 
15.  Terengganu muncul juara Piala Malaysia sewaktu yang digelar 'Sang Kereta Kebal' 
dikendalikan oleh jurulatih — . | 
13. Pasar sangat terkenal dengan jualan 
16. yang menjadi ikonik terbaharu makan dan pakaian tradisional Terengganu. 
Terengganu telah dibuka sepenuhnya pada 1 | | 
Ogos 2019 15. Ahli Dewan Undangan Negeri (ADUN) Kuala 
Berang merangkap Nama Pengerusi 
Jawatankuasa Infrastruktur, Kemudahan Awam, 
Utiliti dan teknologi Hijau Merangkap ADUN Kuala 
MENEGAK Berang, Dr Puteh. 
1. Menteri Besar Terengganu, Dato' Seri Dr Ahmad 
Samsuri Mokhtar mendapat Ijazah Sarjana Muda 
(Degree) dari 
2. Pulau — diberi nama tersebut kerana ia Hadiah menarik menanti pemenang 
dijadikan tempat persinggahan bagi kapal-kapal bertuah! 
dagang yang berulang alik dari China ke Asia Jangan lepaskan peluang keemasan 
Tenggara INI. 

SUARA PONDOK 





Oleh: Suhaimi Taib | Foto: Amirullah 


dea Penubuhan Markaz Tarbiyah Islamiyah Darul Bayan 

mula dicadangkan akhir tahun 1992 kepada masyarakat 

sekitar Kampung Nyior, Kampung Pinang Merah dan 
Kampung Tebing Tembah, Dungun oleh Ustaz Satiful Bahri 
Mamat. 


Beliau yang kini Pengerusi Jawatankuasa Pelaksanaan 
Syariah, Pendidikan dan Pengajian Tinggi negeri, ketika itu 
baru pulang dari Mesir. 


Pemuafakatan dan berkat komitmen daripada 
jawatankuasa yang dibentuk serta sokongan padu komuniti 
setempat membawa kepada pembinaan 'Pondok Pinang 
Merah, enam bulan kemudiannya. 


Bermula dengan pembelian tanah Lot 852 dan 853 dengan 
harga RM16,000 di belakang Masjid Pinang Merah, dijual 
semula dan diwakafkan dengan harga RM10 satu kaki 
persegi. 


Fasa pertama sesi pengajian pondok itu dibuka dengan 
pendaftaran 23 pelajar dan pengambilan dua orang tenaga 
pengajar, berkembang memahat sejarah dunia pendidikan 
Islam di Terengganu, menjadi Darul Bayan. 

Maahad Tahfiz Al-Quran Darul Bayan (MTAQDB) kemudian 
dibangunkan sekembalinya Ustaz Jamaludin Jusoh, 
seorang lagi anak jati Kampung Nyior, setelah menamatkan 
pengajiannya. 


MTAQDB memulakan pengajiannya pada tahun 1998 
dengan kemasukan seramai 17 orang pelajar pertamanya 
dan terus meningkat dari tahun ke tahun. 


Bermula tahun 2011, Pengurusan Induk Darul Bayan 
bersetuju menggabungkan MTAQDB bersama Sekolah 
Menengah Islam Darul Bayan (SMIDB) di bawah satu 
pentadbiran. 


Seiringan itu pada tahun 2001, Sekolah Rendah Islam Darul 
Bayan (SRIDB) ditubuhkan bermula di lokasi sementara di 
Markaz Ehsan Paka dan kemudian berpindah ke premis 
sendiri di Kampung Kolam Mak Tagar, Paka, 


Pembangunan infrastruktur dan kemudahan SRIDB di 
tambah dan diperkemas, sehingga kini, berjaya menyiapkan 
satu bangunan Akademik Tambahan. 


Selaras dengan itu, SRIDB juga berjaya meningkatkan 
prestasi dan mutu pengajian dengan mencatat peningkatan 
pencapaian dalam Peperiksaan UPSR, UPSRI dan UPKK 
setiap tahun dan prestasi terbaik dicatat pada tahun 2010 
dengan kelulusan 100 peratus UPSR dan 25 peratus 
mendapat 5A. 


Pondok Pinang Merah yang menjadi asas keseluruhan 
kompleks Darul Bayan meneruskan pengajian tradisional 
kitab-kitab turath (kitab jawi lama) dan mengguna khidmat 
anak-anak tempatan dan luar negara yang belajar di Patani, 
Thailand. 


Ia turut menawarkan pengajian kepada warga emas 
secara teori dan amali bertujuan membina dan melahirkan 
insan berilmu , beriman dan berketrampilan serta mampu 
berdikari menghadapi cabaran hidup di dunia dan akhirat. 


Sejak ditubuhkan, beribu-ribu pelajar pernah menuntut 
di sini serta datang dari seluruh pelusuk negara termasuk 
Sabah dan Sarawak. 


Untuk makluman lanjut mengenai Pondok Darul Bayan, 
hubungi 09-8274177. 





Saya Pernah bercita-Cita Jadi Pramugari 
-Prof Muhaya 


Oleh: Noraini Jusoh 


etokohan dan pengaruhnya 
Kan begitu besar dalam 

andskap motivasi diri 
mahupun kerjaya profesional dalam 
bidang Kkedoktoran membuatkan 
pakar bedah mata, Dato' Prof. Dr. Che 
Muhaya Mohamad sudah tidak asing 
lagi dalam dunia yang diceburinya itu. 


Namun, disebalik kejayaan yang 
dikecapinya hari ini, mungkin ada 
yang tidak menyangka figura hebat 
yang dilahirkan pada 1 Disember 1958 
di Kampung Ladang, Terengganu itu, 
pernah bercita-cita mahu menjadi 
seorang pramugari. 


“Semasa kecil, saya ingin menjadi 
pramugari kerana begitu minat 
menyanyi dan menari, tetapi cita-cita 
itu berubah seiring dengan meningkat 
usia,” ujarnya. 


Beliau lebih dikenali dengan nama 
pena Prof. Muhaya telah menamatkan 
sekolah rendah di Terengganu 
kemudian melanjutkan pendidikan 
di sekolah menengah di Sekolah 
Tun Fatimah, Johor Bahru sehingga 
tingkatan enam. 


Pada tahun 1980 hingga 1985, 
beliau melanjutkan pendidikan ke 
peringkat Sarjana Muda Perubatan 
di Universiti Kebangsaan Malaysia 
(UKM) dan wanita pertama dipilih 
sebagai penerima Anugerah Toh 
Puan Rahah kerana kecemerlangan 
sahsiah dan akademik. Pada 1991, Prof 
Muhaya mendapat Sarjana Surgeri 
Oftalmologi di UKM dan diiktiraf 
sebagai pakar mata. Selanjutnya dari 
1994 hingga 1998, beliau menjalani 
fellowship dalam bidang Uveitis 
di Moorfields Eye Hospital, United 
Kingdom dan menjadi doktor wanita 
Malaysia yang pertama membuat 
pengkhususan dalam bidang tersebut. 
Beliau menamatkan pengajian Doktor 
Falsafah (PhD) pada 1999 dalam 
bidang Ocular Immunology dari 
Universiti of London. 


Beliau juga diiktiraf sebagai wanita 
Islam Malaysiapertama dipilih sebagai 
ahli Fellow Royal College of Surgeons 
(FRCS) Edinburgh. Sekembalinya ke 
Malaysia, wanita hebat itu berkhidmat 
di Pusat Perubatan UKM (dahulu 
dikenal sebagai Hospital Universiti 
Kebangsaan Malaysia) sehingga tahun 
2008 dan pernah menjadi Ketua 
Jabatan Oftalmologi pada tahun 1999 
sehingga 2003. 


Dalam bidang kerjaya pula, 
kecemerlangan beliau sepanjang 
kerjaya melayakkannya menerima 
pelbagai anugerah antaranya 
Anugerah Pensyarah Cemerlang UKM 
(1999), Anugerah Khas Perkhidmatan 
Cemerlang Asia Pacific Academy 
of Ophtalmology (APAO) (2005), 
Anugerah  Keshmahinder Singh 
Oration (2012) dan lain-lain. 


Selain pakar mata, minat beliau yang 
mendalam dalam bidang inspirasi 
telah membawanya ke dunia motivasi 
dan dakwah. 


“Ilmu adalah hak para ulama 
namun dakwah adalah milik semua 
orang hatta menyebarkan satu ayat 
kebaikan, ia adalah dakwah. sebagai 
orang Islam, kita patut menjadi contoh 
kepada semua orang dan bukannya 
memberi contoh buruk. 


“Sebelum berdakwah baiki diri 
sendiri terlebih dahulu dari segi 
perangai kita dengan manusia dan 
sikap kitadengan Allah serta bermurah 
hati dengan orang sekeliling kita,” 
ujarnya yang turut menggunakan 
pendekatan ‘Reset Minda” dalam 
menyampaikan motivasi. 


Keterampilan beliau dalam bidang 
inspirasi telah diiktiraf oleh pelbagai 
pihak dan telah menerima pelabagai 
anugerah antaranya Tokoh Ilmuwan 
Selangor (2010), Felo Dakwah YADIM 

(2013), Anugerah Dakwah Wanita 
Negara (2015), Pingat Jasa Negara 
(PJN) oleh Yang di-Pertuan Agong 
(2016), Anugerah Srikandi Negara 
oleh Gabungan Pelajar Melayu 
Semenanjung (GPMS) (2018) dan 
Anugerah Superwoman Nona (2018). 


Dalam bidang penulisan, Prof. Dr 
Muhaya merupakan kolumnis tetap 
Mingguan Malaysia dan Majalah 
Dewan Siswa telah menulis pelbagai 
buku antaranya yang terlaris ialah 
Celik Mata dan Jiwa, Mata Akal Mata 
Hati, Tempat Kerja Saya Ladang Pahala 
Saya dan How To Become a Good & 
Successful Medical Student , Senyum 
dan Rileks dan lain-lain lagi. 


Selain itu, beliau juga telah di pilih 
sebagai Ikon bagi Projek Tree For 
Future oleh Yayasan UNITI. Pada awal 
2018 pula , beliau telah mengeluarkan 
koleksi fesyen muslimah dibawah 
jenama Muhayya Magical Кегапа 
percaya “Kualiti Solat Menentukan 
Kualiti Kehidupan Seseorang” dan 
seseorang perlu mengindahkan 
solatnya untuk bertemu penciptaNya 


Kini beliau merupakan Penasihat 
kepada Ceelik Family Centre (CFC) 
iaitu sebuah pusat latihan (training 
centre) untuk keluarga di mana fokus 
utamanya adalah untuk membina 
keluarga yang harmoni dan insan 
yang bermanfaat. 

BUKU PILIHAN 








Oleh: Mastura Jamal Din | Foto: Syaiful Mustafa 


uku Menteri Besar Terengganu 
Boss Sumpah,  Мепипаї 

Janji” diterbitkan setelah 108 
tahun Pentadbiran Kerajaan Negeri 
mewujudkan jawatan Menteri Besar 
Terengganu berdasarkan Undang- 
undang Tubuh Bagi Diri Kerajaan 
Terengganu 1911. 


Ia mengisahkan tentang perjalanan 
tugas-tugas Menteri Besar Terengganu 
bermula daripada tahun 1925 sehingga 
2018. 


Buku ini terbahagi kepada 15 
bab utama berdasarkan 15 tokoh 
yang pernah memegang jawatan 
sebagai Menteri Besar serta jasa dan 
sumbangan yang telah diberikan. 


Ia juga turut memuatkan biodata 
ringkas Menteri Besar Terengganu 


b | 


i 411 " 
n 


Dato' Seri Dr Ahmad Samsuri Mokhtar 
yang dilantik pada 10 Mei 2018. 


Pelbagai kaedah yang telah 
digunakan dalam penghasilan buku 
ini bagi mendapatkan maklumat 
yang tepat antaranya meneliti 
dokumen-dokumen rasmi iaitu Buku 
Rekod Perkhidmatan tokoh, fail-fail 
persendirian, gambar, jurnal, biografi 
dan sebagainya. 


Selain daripada itu, Kaedah temu bual 
juga turut dilakukan kepada tokoh atau 
waris untuk mendapatkan maklumat 
mengenai Menteri Besar terdahulu. 


Perjalanan buku ini turut dipengaruhi 
oleh beberapa skop dan batasan dalam 
menceritakan perihal setiap tokoh 
kerana terdapat Menteri Besar yang 
telah meninggal dunia. 

Di samping itu kebanyakan gambar- 
gambar yang dipaparkan dalam 
buku ini merupakan koleksi peribadi 
ahli-ahli keluarga dan waris kepada 
mantan-mantan Menteri Besar. 


Buku ini diterbitkan dengan hasil 
usaha ahli sidang redaksi yang 
dinaungi oleh bekas Setiausaha 
Kerajaan Negeri, Dato' Bentara Dalam 
A Rahman Yahya yang diwujudkan dan 
bertugas selama dua tahun dengan 
kerjasama pelbagai pihak. 


Sempena Majlis Pelancaran Buku 
Menteri Besar di Dewan Besar Wisma 
Darul Iman Kuala Terengganu baru- 
baru ini, buku ini dijual dengan harga 
promosi iaitu RM200 berbanding 
harga asal RM250. 








Oleh: Irsyadi Abu Bakar | Foto: Syaiful Mustafa 


enganjuran Sukan Terengganu (SUTERA) baru-baru 
ps: bukan sahaja menjadi lapangan bakat baharu buat 

anak negeri itu, sebaliknya turut mencetuskan satu 
paradigma luar biasa buat sukan negara. 


Polisi pemakaian sukan patuh syariah yang cuba 
dilaksanakan dalam penganjuran kejohanan berkenaan 
mendapat perhatian bukan sahaja dikalangan peminat 
sukan tanah air, bahkan turut menggegarkan pengurusan 
sukan dan pemimpin negara. 


Pengerusi Jawatankuasa Pembangunan Belia, Sukan 
dan Badan Bukan Kerajaan (NGO) negeri, Wan Sukairi 
Wan Abdullah menjelaskan, pelaksanaan polisi tersebut 
dalam penganjuran SUTERA merupakan proses realisasi 
pematuhan syariah dalam setiap program kerajaan negeri 
pada masa akan datang. 


“Erti patuh syariah ini bukan dengan menutup aurat 
sahaja. Ia juga termasuk dalam pergaulan, perkara-perkara 
teknikal dalam sukan-sukan tersebut seperti tindakan 
pemulihan apabila berlaku kecederaan dan sebagainya, 
semuanya berkait dengan patuh syariah. 


“Disebabkan itu, apabila kita sebut Terengganu nak laksana 
konsep sukan patuh syariah ia bukan bermaksud kita 
nak atlet kita pakai pakaian menutup aurat semata-mata,” 
katanya sewaktu penganjuran Bengkel Syariah Sukan di 
Primula Hotel, baru-baru ini. 


Menurutnya, SUTERA menjadi platform sempurna untuk 
mengangkat konsep pemakaian patuh syariah dan semua 


—— 


, ч 


Cetus Paradioma Baharu Sukan Negara 


pihak berusaha menjayakannya sebaik mungkin. 


Sekalipun SUTERA berjaya mencapai matlamatnya, 
beliau turut mengakui, pihaknya masih belum mencapai 
keputusan muktamad mengenai polisi pematuhan syariah 
kerana ia bukan sesuatu yang mudah dilaksanakan. 


Pihaknya juga memohon Mufti Terengganu, Sahibul 
Samahah Dato' Dr Zulkiply Muda membuat kertas lengkap 
garis panduan berkaitan dengan patuh syariah yang telah 
digunakan dalam SUTERA 2019 dan ia merangkumi semua 
bidang-bidang sukan yang ada di negara ini. 


Mengulas kritikan yang diterima daripada pelbagai pihak, 
Wan Sukairi merakamkan terima kasih atas keprihatinan 
mereka. 


Beliau bagaimanapun menegaskan, keputusan itu selaras 
dasar negeri Terengganu yang meletakkan Islam sebagai 
tunggak pentadbiran serta semua aspek termasuk sukan. 


“Kita juga menerima respon positif daripada ramai atlet 
dan menyatakan sokongan dengan keputusan kerajaan 
negeri yang meletakkan agama Islam sebagai dasar dan 
menjadi pertimbangan paling tinggi tanpa meminggirkan 
kebajikan rakyat bukan Islam di negeri ini,” katanya. 


Beliau berharap kejayaan SUTERA mampu membuka mata 
pelbagai pihak tentang kemampuan pengurusan sukan 
negeri dalam melaksanakan pertandingan tanpa melanggar 
batas Islam sebagai Agama Persekutuan dan berwajah 
Malaysia yang diwarnai kesopanan dan nilai yang tinggi. 

Oleh: Noraini Jusoh | Foto: Tengku Syamim / Syaiful Mustafa 


asik Kenyir merupakan tasik buatan 
manusia yang terbesar di Asia Tenggara yang 
merangkumi kawasan seluas 209,199 hektar. 


Setelah siap pembinaan Stesen Janakuasa 
Hidroelektrik Sultan Mahmud pada tahun 1985, 
tadahan air di kawasan pedalaman Terengganu 
meningkat dan ia mengubah kemuncak bukit dan 
tanah tinggi menjadi 340 buah pulau. 


Tasik Kenyir membongkarkan ribuan khazanah 
tropika semulajadi yang paling berharga 
termasuklah air terjun, gua, pulau, gunung, taman- 
taman yang indah dan juga tempat perlindungan 
haiwan liar. 


Ianya menjadi habitat lebih daripada 26,000 
pokok herba, 8,000 spesies bunga, 2,500 spesies 
tumbuhan dan pokok, 8,000 spesies orkid, 370 
spesies burung dan 300 spesies ikan air tawar. 


Selain itu, terdapat lebih daripada 14 air terjun 
yang begitu menarik antaranya Air Terjun Lasir 
dengan ketinggian 500 kaki, Air Terjun Saok, Air 
Terjun Tembat, Air Terjun Sungai Buweh dan Air 
Terjun Latar Terap. 


Terletak di Hulu Terengganu, tasikini menyediakan 
pelbagai kemudahan untuk keseronokan dan 
keselesaan pengunjung dalam persekitaran 
yang unik seperti memancing, berperahu rumah 
(houseboat), berkayah dan juga perkhemahan. 


Sumber: Lembaga Kemajuan Terengganu Tengah (Ketengah) 

o Proses Pembuatan Songkok 


Oleh: Tengku Syamim 


c] Adnan Husain,63 (Pok Ana) Ü 


menggunting kain baldu 
untuk dijadikan pembalut 
songkok. 





Kemudiannya 2 
03 membentuk kertas 
Male 

menyemat jarum 
sebelum dijahit. 


len 

PULAU DUYONG, 
21300 KUALA TERENGGANU, 
TERENGGANU, MALAYSIA 
TEL: 09 627 7888 | FAX : 627 78987 

DUYONG MARINA & RESORT 


